Miss Universe 1982

Ang Miss Universe 1982 ay ang ika-31 edisyon ng Miss Universe pageant, na ginanap sa Coliseo Amauta, Lima, Peru noong Hulyo 26, 1982.

Pagkatapos ng kompetisyon, kinoronahan ni Irene Sáez ng Beneswela si Karen Baldwin ng Kanada bilang Miss Universe 1982. Ito ang kauna-unahang tagumpay ng Kanada sa kasaysayan ng kompetisyon. Nagtapos bilang first runner-up si Patty Chong Kerkos ng Guam, habang nagtapos bilang second runner-up si Cinzia Fiordeponti ng Italya.

Mga kandidata mula sa 77 bansa at teritoryo ang lumahok sa kompetisyong ito. Pinangunahan ni Bob Barker ang kompetisyon sa ikalabinlimang pagkakataon, samantalang si Joan Van Ark ang nagbigay ng komentaryo sa buong kompetisyon. Nagtanghal sina Rex Smith at Jose Luis Rodriguez sa edisyong ito.

Kasaysayan

Lokasyon at petsa ng kompetisyon 
Noong Enero 1982, nilapitan ni Genaro Delgado Parker ng Panamericana Television ang Miss Universe Inc. upang magpakita ng interes sa pagdaos ng kompetisyon sa Peru. Matapos ang ilang linggong pakikipag-negosasyon, nakuha rin ni Parker ang mga karapatan upang idaos ang pageant sa Peru, at kaagapay ng kanyang kompanyang Panamericana ang CBS at Miss Universe Inc. upang isahimpapawid ang kompetisyon. Noong Pebrero 16, 1982, nilagdaan na ng mga miyembro ng komisyon ng Miss Universe ang opisyal na kontrata matapos bisitahin nang isang linggo ang lungsod ng Lima. Ayon sa mga miyembro ng Miss Universe, ang Lima ay napili dahil sa mga pasilidad nito sa telebisyon, mga hotel accomodation, at ang mainit na pagsuporta. Inanunsyo rin mga miyembro ng Miss Universe na gaganapin ang kompetisyon sa Hunyo 26 sa Coliseo Amauta. Kalaunan ay itinama ang petsa ng kompetisyon kung saan ito ay gaganapin sa Hulyo 26.

Pagpili ng mga kalahok 
Ang mga kalahok mula sa 77 na mga bansa at teritoryo ay napili upang lumahok sa kompetisyon. Tatlong kandidata ang nailuklok upang kumatawan sa kanilang bansa/teritoryo matapos ang pag-urong ng orihinal na kalahok.

Dapat sanang kakalahok si Miss Wales 1982 Caroline Jane Williams upang kumatawan sa kanyang bansa sa kompetisyon. Gayunpaman, siya ay pinalitan ng Miss United Kingdom sa panahong iyon na si Michele Donnelly mula sa Gales dahil ayon kay Eric Morley, may-ari ng prangkisa ng Miss Universe para sa Eskosya, Gales, at Inglatera, na masyadong mukhang bata si Williams. Iniluklok ang first runner-up ng Miss Indonesia na si Sri Yulyanti upang kumatawan sa kanyang bansa dahil ayon sa mga organizer ng Miss Indonesia, hindi raw purong Indonesa ang orihinal na nagwagi na si Rita Noni at mayroon itong dugong Intsik. Dapat sanang kakalahok si Miss France 1982 Sabrina Belleval sa Miss Universe matapos lumahok sa Miss Europe sa Istanbul. Gayunpaman, siya ay napatalsik dahil sa mga kasunduan na kanyang ginawa sa Hapon na walang awtorisasyon mula sa Miss France Committee. Si Belleval ay pinalitan ng kanyang first runner-up na si Martine Philipps.

Unang sumali sa edisyong ito ang teritoryong Bagong Caledonia, at bumalik ang mga bansang El Salvador, Indonesya, Papuwa Bagong Guniya, Sint Maarten, at Suriname. Huling sumali noong 1979 ang El Salvador at Suriname, at huling sumali noong 1980 ang Indonesya, Papuwa Bagong Guniya, at Sint Maarten. Hindi sumali ang mga bansang Hibraltar, Pidyi, San Cristobal, Tahiti, at Tsipre sa edisyong ito. Hindi sumali si Michelle Lara ng Hibraltar dahil ito ay nagkasakit matapos sumali sa Miss Europe, ilang linggo bago magsimula ang kompetisyon sa Lima. Hindi nakasali sina Loretta Marie Ragg ng Pidyi at Ichel Jeffers ng San Cristobal dahil sa kakulangan sa badyet. Hindi sumali si Maimiti Kinnander ng Tahiti dahil sa hindi isiniwalat na dahilan. Hindi sumali si Sylvia Spanias Nitsa ng Tsipre dahil ito pinatalsik sa kompetisyon matapos matuklasan na siya ay isang mamayanang Ingles mula sa Londres at hindi mula sa Tsipre.

Dapat sanang lalahok si Dolly Michel El-Khoury ng Libano, subalit ito ay lumiban sa kompetisyon dahil sa partisipasyon ni Miss Israel. Hindi rin sumali si Nancy Ann Martin ng Hamayka dahil tutol ang pamahalaan sa pagsali sa kompetisyon dahil sa pagsali ng kandida mula sa Timog Aprika. Hindi sumali si Charmine Theobalds ng San Vicente at ang Granadinas dahil sa kakulangan sa badyet.

Mga resulta

Mga pagkakalagay

Mga iskor sa kompetisyon

Mga espesyal na parangal

Best National Costume

Kompetisyon

Pormat ng kompetisyon 
Tulad noong 1971, 12 mga semifinalist ang napili sa pamamagitan ng paunang kompetisyon at ang mga closed-door interview. Kumalahok sa swimsuit competition at evening gown competition ang 12 mga semifinalist, at kalaunan ay napili ang limang pinalista na sumabak sa final interview.

Komite sa pagpili 

 David Merrick – Amerikanong theatrical producer
 Cicely Tyson – Amerikanong aktres
 Mario Vargas – Peruanong nobelista, mamahayag, at politiko
 Beulah Quo – Intsik-Amerikanong aktres
 Ron Duguay – Kanadyanong aktor, propesyonal na manlalaro ng ice hockey, at manlalaro sa NHL
 Franco Nero – Italyanong aktor
 Peter Marshall – Amerikanong game show host
 Carole Bouquet – Pranses na aktres
 Dong Kingman – Intsik-Amerikanong pintor
 Ira von Furstenberg – Italyanang aktres, sosyalidad, at taga-disenyo ng alahas
 David Copperfield – Amerikanong salamangkero
 Gladys Zender – Miss Universe 1957 mula sa Peru

Mga kandidata 
77 kandidata ang lumahok para sa titulo.

Mga tala

Mga sanggunian

Panlabas na kawing 

 

1982
Miss Universe
Peru